《邱德辅明德斋》
元代·成廷圭

方寸纤尘一扫除，湛然澄澈只如初。本原不昧先天理，功效多如大学书。

池上倚筇秋水净，月中挥麈夜窗虚。修齐事业须公等，我老昏昏总不如。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。